
XX
ФОЛКЛОРЕН СЪБОР
„ЗЛАТНА ЕСЕН“
СИМЕОНОВГРАД

УВАЖАЕМИ ГОСПОЖИ И ГОСПОДА, 
        На 02.10.2026г. в гр. Симеоновград ще се проведе XX-ти фолклорен събор “ЗЛАТНА ЕСЕН В СИМЕОНОВГРАД” под патронажа на Кмета на община Симеоновград.
      За нас е удоволствие да поканим ваши фолклорни формации, както и  индивидуални изпълнители да участват в събора, съвпадащ с Традиционния есенен панаир в града.
     Съборът е с национален характер и има за цел съхраняване на българските народни традиции и обичаи -  извор на непреходната сила на българския корен и дух, носещи посланието на извечната мъдрост за настоящето и бъдещето. 
Зад нас е паметта на предците ни, пред нас са очите на децата ни! 
С уважение,
МИЛЕНА РАНГЕЛОВА
Кмет на община Симеоновград
СТАТУТ
на
XX ФОЛКЛОРЕН СЪБОР
“ЗЛАТНА ЕСЕН В СИМЕОНОВГРАД”

           МЯСТО НА ПРОВЕЖДАНЕ: пл. “Трети март“, гр. Симеоновград,
на 02.10.2026 година 
Начало 10.00 часа
           УСЛОВИЯ ЗА УЧАСТИЕ: В събора могат да вземат участие:
 групи, представящи народни обичаи - един обичай в рамките до 10 минути
 певчески групи за автентичен фолклор - две песни в рамките до 8 минути
 певчески групи за обработен фолклор - две песни в рамките до 8 минути
 певчески групи – дуо, трио, квартет - две песни в рамките до 8 минути
 индивидуални изпълнители /певци, свирачи/ - една бавна и една бърза песен /мелодия/  в рамките до 5 минути
 индивидуални изпълнители /деца до 16 години/ - една бавна и една бърза песен в рамките до 5 минути
 танцови състави – един или два танца в рамките до 10 минути
ДОПУСКАТ СЕ УЧАСТНИЦИ ОТ ВСИЧКИ ВЪЗРАСТОВИ ГРУПИ. 
АКО ГРУПАТА  /ИНДИВИДУАЛЕН ИЗПЪЛНИТЕЛ/ Е ДЕТСКА ДА СЕ ПОСОЧИ В ЗАЯВКАТА.
Общо време за изпълнение на една организация, участваща във всички категории до 20 минути!
Моля, спазвайте посочените в заявката брой изпълнения и не дописвайте!
ВАЖНО! 
НЕ СЕ ДОПУСКА УЧАСТИЕ С ВЕЧЕ ИЗПЪЛНЯВАНИ ПЕСНИ НА ФОЛКЛОРНИЯ СЪБОР ОТ СЪОТВЕТНИТЕ УЧАСТНИЦИ ПРЕЗ ПОСЛЕДНИТЕ 5 ГОДИНИ!
СЪБОРЪТ Е С КОНКУРСЕН ХАРАКТЕР. ВСИЧКИ УЧАСТНИЦИ ПОЛУЧАВАТ ГРАМОТА ЗА УЧАСТИЕ. 
ОТЛИЧЕНИТЕ ПОЛУЧАВАТ ПАРИЧНА НАГРАДА И ДИПЛОМ ДО 31.10.2026 г. НА ПОСОЧЕНИЯ В ЗАЯВКАТА АДРЕС. 
 
ЖЕЛАЕЩИТЕ ДА УЧАСТВАТ, ПОПЪЛВАТ ЗАЯВКА ПО ПРИЛОЖЕНИЯ ОБРАЗЕЦ И Я ИЗПРАЩАТ НА ПОСОЧЕНИЯ АДРЕС  ДО  25.09.2026 г.  
 
ПРОГРАМАТА /ДЕН И ЧАС НА ЯВЯВАНЕ/ ЗА УЧАСТНИЦИТЕ В СЪБОРА ЩЕ БЪДЕ ПУБЛИКУВАНА ДОПЪЛНИТЕЛНО НА САЙТА НА ОБЩИНА СИМЕОНОВГРАД. 
АДРЕС ЗА ЗАЯВКИ:  6490 гр. Симеоновград
                                 област Хасково
                                  пл. Шейновски № 3
                                  Общинска администрация Симеоновград
                                     e-mail: obshtina_simgrad@abv.bg
ТЕЛЕФОН ЗА КОНТАКТ:
Лице за контакт: 0898 76 19 66 –  Мариела Момчилова,
 гл. експерт „Култура и спортни дейности“

